
                                                                                                 Projektas


LIETUVOS RESPUBLIKOS
VALSTYBĖS TARNYBOS ĮSTATYMO NR. VIII-1316 21 IR 33 STRAIPSNIŲ PAKEITIMO
ĮSTATYMAS

2025 m.                        d. Nr.
Vilnius


1 straipsnis. 21 straipsnio pakeitimas
1. Pakeisti 21 straipsnio 1 dalį ir ją išdėstyti taip:
„1. Valstybės tarnautojams skiriamos šios priemokos:
[bookmark: part_c503b9411548420ea5ff18a80737a707]1) už pavadavimą, kai raštu pavedama laikinai atlikti ir kito valstybės tarnautojo ar darbuotojo, dirbančio pagal darbo sutartį, pareigybei nustatytas funkcijas ar profesinės karo tarnybos kario pareigybei nustatytas funkcijas, išskyrus funkcijas, kurių valstybės tarnautojas negali atlikti dėl profesinės karo tarnybos specifikos. Priemokos už pavadavimą dydį nustato valstybės tarnautoją į pareigas priimantis asmuo. Ši priemoka negali būti mažesnė kaip 10 procentų pareiginės algos su priedu už tarnybos Lietuvos valstybei stažą;
[bookmark: part_96f9d855def44205bfc78742d0d7c89f]2) už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos. Priemokos už papildomų užduočių atlikimą dydį nustato valstybės tarnautoją į pareigas priimantis asmuo. Ši priemoka negali būti mažesnė kaip 10 procentų pareiginės algos su priedu už tarnybos Lietuvos valstybei stažą;
[bookmark: part_d4b9c6dbc43b4fda80190fa60c118263]3) už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės. Priemokos už įprastą darbo krūvį viršijančią veiklą dydį nustato valstybės tarnautoją į pareigas priimantis asmuo. Ši priemoka negali būti mažesnė kaip 10 procentų pareiginės algos su priedu už tarnybos Lietuvos valstybei stažą.“
2. Pakeisti 22 straipsnio 2 dalį ir ją išdėstyti taip:
„2. Valstybės tarnautojui skiriamų priemokų, nurodytų šio straipsnio 1 dalyje, suma negali viršyti 80 procentų pareiginės algos su priedu už tarnybos Lietuvos valstybei stažą.“


2 straipsnis. 33 straipsnio pakeitimas
1. Papildyti 33 straipsnį nauja 3 dalimi:
            „3. Teisę atkurti karjeros valstybės tarnautojo statusą – Vyriausybės nustatyta tvarka grįžti į eitas arba, jeigu tokios galimybės nėra, į kitas lygiavertes ar žemesnes karjeros valstybės tarnautojo pareigas toje pačioje ar kitoje valstybės ar savivaldybės institucijoje ar įstaigoje – turi asmenys, kurie savo noru atsistatydino iš karjeros valstybės tarnautojo pareigų dėl kitų, šio straipsnio 1 ir 2 dalyse nenurodytų priežasčių, taip pat atleisti iš pareigų šio įstatymo 35 straipsnio 1 dalies 10 punkto pagrindu – per 2 metus nuo atsistatydinimo ar atleidimo iš karjeros valstybės tarnautojo pareigų.“
2. Buvusias 33 straipsnio 3–5 dalis laikyti atitinkamai 4–6 dalimis.
3. Pakeisti 33 straipsnio 6 dalį ir ją išdėstyti taip:
           „6. Šiame straipsnyje nurodyti asmenys priimami į karjeros valstybės tarnautojo pareigas, jeigu atitinka šio įstatymo 5 ir 9 straipsniuose nustatytus reikalavimus. Šiame straipsnyje nurodyti asmenys gali būti priimti į karjeros valstybės tarnautojo pareigas Vyriausybės nustatyta tvarka valstybės ar savivaldybės institucijoje ar įstaigoje, kurioje jiems siūlomos karjeros valstybės tarnautojo pareigos, patikrinus jų gebėjimus atlikti pareigybės aprašyme nustatytas funkcijas. Šio straipsnio 1, 2, 3 ir 4 dalyse nurodyti asmenys, kurie buvo priimti įstatymuose nustatytai kadencijai, pagal šią dalį į pareigas priimami ne ilgiau kaip likusiai kadencijos daliai.“

3 straipsnis.  Įstatymo įsigaliojimas, įgyvendinimas ir taikymas
1. Šis įstatymas, išskyrus šio straipsnio 2 dalį, įsigalioja 2025 m. liepos 1 d.
[bookmark: part_c3c9b9f48028424d8b9697e32ec5eb73]2. Lietuvos Respublikos Vyriausybė iki 2025 m. birželio 30 d. priima šio įstatymo įgyvendinamuosius teisės aktus.
[bookmark: part_667ad1d17d30411d9c2c45c9f9d875cb]3. Iki šio įstatymo įsigaliojimo valstybės tarnautojams paskirtos priemokos mokamos pagal iki šio įstatymo įsigaliojimo galiojusią tvarką. 
4. Teisę atkurti karjeros valstybės tarnautojo statusą per 2 metus nuo šio įstatymo įsigaliojimo turi ir iki šio įstatymo įsigaliojimo vadovaujantis Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIV-1985 2 straipsnio 8 dalimi dėl valstybės tarnautojo sąvokos neatitinkančios valstybės tarnautojo pareigybės panaikinimo atleisti asmenys, taip pat asmenys, kurie sutiko sudaryti darbo sutartį dėl darbo toje pačioje valstybės ar savivaldybės institucijoje ar įstaigoje, kai vietoje jų valstybės tarnautojo sąvokos neatitinkančios pareigybės buvo įsteigta darbuotojo, dirbančio pagal darbo sutartis, pareigybė. 
 


Skelbiu šį Lietuvos Respublikos Seimo priimtą įstatymą.


Respublikos Prezidentas

